Sout - BibleForums Christian Message Board
Markus 9:49 Want elkeen sal met vuur gesout word en elke offerande sal met sout gesout word.
Markus 9:50 Die sout is goed, maar as die sout souteloos word, waarmee sal julle dit smaaklik maak? Julle moet sout in julle hê en vrede hou met mekaar.
Sout gee dus smaak
Toepassing: Kolosense 4:6 Laat julle woord altyd aangenaam wees, met sout besprinkel, sodat julle kan weet hoe julle iedereen moet antwoord.
** Sout is 'n preserveer middel.
Wat sou ons ou volkie doen sonder BILTONG!!
Sout maak gis dood
Het jy al brood gebak en die gis direk op die sout gegooi???? die hele beslag gaan 'dood' dit rys nie....
Markus 8:15 En Hy het hulle beveel en gesê: Pas op, wees op julle hoede vir die suurdeeg van die Fariseërs en die suurdeeg van Herodes.
en die sout beskerm ons daarteen
Yeshua sê: Mattheus 5:13 Julle is die sout van die aarde, maar as die sout laf geword het, waarmee sal dit gesout word? Dit deug nêrens meer voor as om buite gegooi en deur die mense vertrap te word nie.
Wanneer ons kyk na Lev.2:13Liviti 2:13 En jy moet al jou spysoffers met sout berei, en jy mag die sout van die verbond van jou God by jou spysoffer nie laat ontbreek nie; by al jou offers moet jy sout bring.
Wat is die betekenis van sout hier?? Die sout is 'n herinnering aan die mens se kontrak met G_d. Sout is 'n simbool van G_d se aktiwiteit in jou lewe, omdat dit so goed penetreer ('n knypie sout verbeter die smaak van 'n dis) dit preserveer en preservering gaan hand aan hand met heling... dink maar aan die helende water van die see of van 'n sout bad na 'n opersie.
....PS So weer 'n stukkie van Maria wees,,,, word eers gepreserveer teen die gis, dan kan ek smaak gee aan die lewens rondom my
Wat beteken dit om met vuur gesout te word???
"Want elkeen sal met vuur gesout word en elke offerande sal met sout gesout word." - beteken glo dat gelowiges gereinig word (rein word?) wanneer hulle swaarkry en vervolg word. Dis nou volgens my slim nuwe studiebybel...
Dit is nogals 'n moelike vers om te verstaan...
Helend/genesend op meer as een vlak, nie net fisies nie maar ook geestelik....
die smelter:'n smelter en reiniger van silwer: Die Silwersmidt wat die loog afbrand van die silwer....... totdat hy sy beeld daarin kan sien
Sout was gebruik as betaal middel so skaars en kosbaar was dit.
Iemand op Eng. kant sê dat in tye van oorlog, daar sout op die opposisie se landbou grond gestrooi is om te verhoed dat hulle hul landerye kan benut...
In Walvisbaai word van die strate met sout 'geteer' - dit is duursaam, verhoed dat die karre gly of in die modder vassit (hou mense op die regte pad, so te se ).